[{"text_idx": "#000001", "text": "Mae capel Cymraeg yn Llundain wedi gwahardd pobl ddigartref rhag cysgu tu allan i'r eiddo."}, {"text_idx": "#000002", "text": "Mae llythyr wedi ei osod tu allan i Eglwys Gymraeg Canol Llundain, ger Oxford Street, sydd yn dweud nad ydynt yn caniata\u0301u i bobl ddigartref gysgu ym mynedfa'r capel, nac i fochel ar y grisiau sy'n arwain at flaen yr adeilad."}, {"text_idx": "#000003", "text": "Yn o\u0302l gweinidog yr eglwys, bwriad y llythyr yw galluogi'r heddlu i symud pobl ddigartref o flaen yr eiddo i ganolfan bwrpasol sydd nid nepell o'r capel."}, {"text_idx": "#000004", "text": "Dywed y llythyr ar fynedfa Stryd Eastcastle: \"Rydym yn rhoi caniata\u0302d i unrhyw swyddog o Heddlu Llundain ofyn i unrhyw bersonau sydd ar ein heiddo preifat heb ein caniata\u0302d i symud ar unwaith, ac rydym yn hapus iddynt ddefnyddio eu pwerau i gael gwared arnynt os byddant yn methu a\u0302 chydymffurfio.\""}, {"text_idx": "#000005", "text": "Dywedodd gweinidog yr eglwys, Rob Nichols, eu bod wedi gweithredu yn dilyn cyngor gan yr heddlu, ac mai swyddog heddlu'r Met ddywedodd wrth aelodau Eglwys Gymraeg Canol Llundain sut i eirio'r llythyr."}, {"text_idx": "#000006", "text": "\"Mae 'na ganolfan bwrpasol i'r digartref yn agos iawn i'r capel - St. Mungo's - lle y cawn nhw loches a rhywbeth i'w fwyta, a bwriad y llythyr yw galluogi'r heddlu i hebrwng y bobl sy'n cysgu o flaen y capel i'r ganolfan, fel nad ydynt yn gorfod treulio'r noson allan yn yr oerfel.\" meddai Mr Nichols."}, {"text_idx": "#000007", "text": "Ychwanegodd: \"Yn amlwg, mae 'na broblem o bobl yn cysgu allan yn yr awyr agored, a'n gobaith ni ydi fod y trefniant yma yn gwneud pethau'n well ac yn brafiach iddyn nhw.\""}, {"text_idx": "#000009", "text": "Prif StraeonCwtogi HS2 yn 'dipyn o ffars' o safbwynt CymreigCyhoeddwyd1 awr yn o\u0302lLlywodraeth wedi gwneud 'smonach' o gynllun amaethCyhoeddwyd21 munud yn o\u0302lColli miloedd drwy 'dwyll' cynllun pensiwn durCyhoeddwyd4 awr yn o\u0302l"}, {"text_idx": "#000011", "text": "Llywodraeth wedi gwneud 'smonach' o gynllun amaeth"}, {"text_idx": "#000012", "text": "Colli miloedd drwy 'dwyll' cynllun pensiwn dur"}, {"text_idx": "#000016", "text": "Pump o adeiladau mwya' rhyfeddol Cymru"}, {"text_idx": "#000018", "text": "Ateb y Galw: Lewis Owen"}, {"text_idx": "#000020", "text": "'Hiraeth ac ansicrwydd yn naturiol': cyngor i fyfyrwyr newydd"}]